Warloe ble første gang valgt inn i Bergen bystyre i 1995. Han var byråd for finans, kultur og næring fra 2003 til 2007 og byråd for kultur, idrett og næring fra 2007 til 2009. Warloe var fungerende byrådsleder fra sommeren 2006 og ut året, da Monica Mæland hadde barselpermisjon. Da Fremskrittspartiet trådte ut av byrådet våren 2009, fungerte Warloe også som byråd for finans, konkurranse og utvikling.